Хэлси фуд
Æнæххæст бæрнондзинады æхсæнад «Хэлси фуд» (англис. «Healthy Food») — уæрæсейаг сæрмагонд компани, проект социалон амалхъомады фадыджы. Йæхи æвдисы куыд кафеты æмæ вендингон гарзæгты хыз, кусы æнæниз хойрæгты кондадыл æмæ сæ реализацийыл. Кусы 2009-æм азæй æнæниздзинадыл чи тыхсы, ахæм активисттæ Дмитрий Пронин æмæ Мария Колосова разамынды, фылдæр Мæскуыйы егъау бизнес-центрты.

Истори 
Компани бындур æвæрд арцыд хъæздыг амалиуæгдартæй Дмитрий Пронин æмæ Мария Колосовайæ. Уыдон 2000-æм азты амбисы бакуыстой иумæйаг бизнес-проект улæфты комлекс «Æнæниздзинады æгъдауы территори». Фæлæ йæ сæ бон нæ баци сæххæст кæнын экономикон кризисы аххосæй. Уæддæр, 2009-æм азы тъæнджы мæйы уыдон регистраци скодтой æнæххæст бæрнондзинады æхсæнад «Хэлси фуд» æмæ байгом кодтой Мæскуыйы æнæниз хойрæгты кафеты хыз. Хъуыддагыл бахардз кодтой хи ’хцайæ 10 милуан сомы. Фыццаг кафе байгом и бизнес-центры «Крылатские холмы». 

2010-æм азмæ компанийы æфтиаг фæдывæр и, иннæ аз дæр дыууæ хатты фæфылдæр. Компани архайдта æхсæнадæмон амалхъомадон конкурсы Ernst & Young, æмæ рамбылдта регионалон социалон программæты фонд «Нæ фидæн»-ы æппæтуæрæсеон конкурс социалон амалиуæгдарты ’хсæн. Уымæ гæсгæ цын фондз азмæ радих кодтой æнæпроцентон æфстау 5 милуан сомы. Уыцы ’хцайы фæрæзтæй уыдисты æлхæд вендингон гарзæгтæ бизнес-центрты æвæрынмæ, зæгъæм «Легион»-ы, Baker Plaza-йы, «Новоспасский двор»-ы, «Нахимовский»-ы, базарадон центрты «Мега» æмæ æндæр егъау офисон бæстыхæйтты. 

2013-æм азы бæрæггæнæнтæм, хызмæ хаст уыд 16 кафейы æмæ 30 вендингон гарзæджы. Разамонджыты ныхæстæм гæсгæ, алы ног бынат гом кæнынæн хардз кодтой 450 мин сомæй 3 милуан æмæ 500 мин соммы онг. Сеппæт фæзуæттæ базайраг уæй кæнынæн истой æххуырсы. Уыцы рæстæгмæ афæдзы æрзылд ногæй та фæфылдæр дыууæ хатты, æмæ сси 122 милуан сомы. Операцион пайдадзинад та сси 14 %.

Архайд 
Ассортименты фылдæр хай сты æнæсойджын къæдорæй конд сырниктæ алыхуызон гахæимæ, лауызтæ æнæдрожжон хуыссæйæ дзидзаимæ, кæсагимæ æмæ халсартимæ, æрæджы кæй ралæмæрстой, ахæм соктæ, кастæ, хъæрмхуыппытæ, салаттæ экологикон сыгъдæг халсартæй æнæ сойæ, дзмарийæ, консерванттæй, ахорæнтæй, ароматизатортæй, ад тынгдæр чи кæны, ахæм уæлæмхасæнтæй. Кæсаг, карчы дзидза æмæ стуры фыд фыцынц æрмæст сæрмагонд параконвекцион пецты — æнæ сурвыхæй, фæздæгдарынæй, маринад кæнынæй æмæ пастеризацийæ. Кетчуп æмæ майонезты бæсты цæттæ кæнынц хицæн соустæ цыхтæй, æхсырысæртæй, маламарæй, фæткъуытæй, оливкæтæй конд сойæ, æнæ сыгъдæггонд сойæ, лимоны æмæ мандарины сокæй, къухæй лæмæрст. Хойрæгты фылдæр хайы æххæстæй уæлвæтк сты кæнæ дзы бынтон гыццыл сты сойæ, цæххæй æмæ сæкæрæй. Компани уадзы уæрæх алуынд комдарыны æмæ веганты хæринæгты, кæцыты нæй фос чи дæтты, ахæм хойрæгтæ. 

Хойрæгтæ кæнынæн хомæг фыццаджы дæр æввонг кæнынц мæскуыйыбын фермерон хæдзарæдтæй, се ’хсæн 20 уæрæсеон куыстуаты. Хæринæгтæ кæнынц тагъд чи сæфы, ахæм хойрæгтæй, уый тыххæй компани бакуыста кондады пълан аразыны системæ, цæмæй сæхи аирвæзын кæной стыр базайрæгты сæфтæй. 

Компани æдзух фæкæны æхсæнадон акцитæ, æрвыст æнæниз царды æгъдауыл, скæны семинартæ æмæ тренингтæ дæсны специалисттимæ. Healthy Food-ы сæргълæууæгтæ Дмитрий Пронин æмæ Мария Колосова сты активон спортсментæ, архайдтой бирæ æппæтуæрæсеон æмæ æхсæнадæмон ерысты триатлонæй, дыууæ дæр хæссынц Ironman-ы ном.

Критикæ 
Агентад «Инвесткафе»-йы аналитик Дарья Пичугина нæ нымайы проект æцæг бизнесыл, фылдæр альтруистон хъæппæрисыл: 

Журнал «Эксперт»-ы фæлгæсæг Наталья Литвиновамæ гæсгæ, бирæтæн «Хэлси фуд»-ы арæнæвæрдтытæ фæкæсдзысты уæлбæрц: 

Кейтерингон компани Sodexo-йы аналитик Денис Шершнёвы нæ уырны вендингон гарзæгтæй анæниз хойрæгтæ уæй кæнынæй исты рауайдзæн, уый:

Æддаг æрмæг 
 Healthy Food — компанийы официалон сайт

Фиппаинæгтæ 

 Социалон амалхъомад Уæрæсейы